Յասիր Ասանի

**Յասիր Ֆադիլ Ասանի** (; ), ալբանացի և հյուսիսմակեդոնացի ֆուտբոլիստ, Հարավային Կորեայի «Կվանջու» ակումբի և Ալբանիայի հավաքականի կիսապաշտպան։ 2024 թվականի Եվրոպայի առաջնության մասնակից։

## Ակումբային կարիերա
### «Վարդար»
Հյուսիսմակեդոնական «Վարդարի» սան է, որն էլ դարձել է նրա առաջին ակումբը պրոֆեսիոնալ կարիերայում։ Ասանիի նորամուտը Սկոպիեի ակումբում տեղի է ունեցել 2013 թվականի օգոստոսի 25-ին Տուրնովոյի «Հորիզոնի» հետ արտագնա խաղում, երբ նա 84-րդ րոպեին խաղադաշտ է դուրս եկել Միրոսլավ Յովանովսկու փոխարեն։ Առաջին գոլը խփել է «Ռաբոտնիչկովի» դարպասը 2014 թվականի մարտի 15-ին։  Յասիրը հանդիպման հաշիվը բացել է 37-րդ րոպեին, սակայն հետո մրցակիցը երկու գնդակ է խփել և հաղթել հանդիպումը։ Մարտի 30-ին զգալի ներդրում է ունեցել «Նապրեդոկի» ջախջախման գործում՝ ձևակերպելով հեթ-տրիկ։ Ասանիի մրցաշրջանն ավարտվել է 12 խաղով և իր ակտիվում գրանցել է 7 գնդակ։ 2014/15 մրցաշրջանում Յասիրն առաջնությունում մասնակցել է 26 հանդիպման (որոնցից 20-ը մեկնարկային կազմում) և խփել է 5 գնդակ։ Մրցաշրջանի առաջին գոլը նա խփել է օգոստոսի 31-ին «Մետալուրգի» հետ արտագնա խաղում (4:1)։ Մրցաշրջանի արդյունքում «Վարդարը» գրավեց մրցաշարային աղյուսակի առաջին հորիզոնականը և իր պատմության մեջ 8-րդ անգամ դարձավ չեմպիոն։ Երկրի գավաթում թիմը հասել է քառորդ եզրափակիչ, որտեղ երկու հանդիպումների արդյունքում պարտվել է «Ռենովեին»։ Յասիրը մասնակցել է երկու հանդիպումներին՝ դրանցից առաջինում խփելով իր թիմի գոլերից մեկը։

Հաջորդ մրցաշրջանում Ասանին մասնակցել է իր թիմի խաղերի կեսին և դարձել 3 գոլի հեղինակ։ «Վարդարը» կրկին չեմպիոն դարձավ՝ 5 միավորով առաջ անցնելով երկրորդ տեղում գտնվող «Շկենդիայից»։ Նախորդ մրցաշրջանի արդյունքներով թիմը իրավունք է ստացել հանդես գալ Չեմպիոնների լիգայի որակավորման փուլում։ Կիպրոսի ԱՊՕԷԼ-ի հետ որակավորման 2-րդ փուլի առաջին խաղում Յասիրը Դեյանա Բլաժևսկու փոխարեն խաղադաշտ է դուրս եկել 88-րդ րոպեին։

2016 թվականի օգոստոսի վերջին Ալբանական   «Պարտիզանին7 Ասանիին 150 հազար եվրոյով գնելու առաջարկ է արել «Վարդարին», սակայն գործարքն այդպես էլ չի ավարտվել մինչև տրանսֆերային պատուհանի փակվելը։ Այդ պատճառով 2016/17 մրցաշրջանի առաջին կեսը Յասիրն անցկացրել է իր հին թիմում՝ կանոնավոր խաղալով, բայց հիմնականում փոխարինման դուրս գալով։

### «Շկուպի»
2017 թվականի հունվարի 25-ին վարձավճարով տեղափոխվել է «Շկուպի»։  Նոր թիմի կազմում իր առաջին հանդիպումն անցկացրել է փետրվարի 26-ին «Ռաբոտնիչկիի» հետ։  Ասանին դուրս եկավ մեկնարկային կազմում և փոխարինվեց հանդիպման ամենավերջում։ Մարտի 12-ին բացեց գոլերի հաշիվը «Շկուպիի» կազմում։ 37-րդ րոպեին «Ռենովայի» հետ նա հավասարեցրեց հաշիվը, իսկ 70-րդ րոպեին սահմանեց վերջնական հաշիվը՝ 3:2՝ հաղթանակ պարգևելով իր թիմին։ Առաջնության մնացած հատվածում անցկացրած 14 խաղում նրա հաշվին եղել է 3 խփած գնդակ և 4 դեղին քարտ։ Մրցաշրջանի արդյունքներով թիմը զբաղեցրել է 8-րդ հորիզոնականը և ստիպված է եղել անցումային խաղեր խաղալ բարձրագույն խմբում «Նովացու» հետ մնալու իրավունքի համար։ Ասանին մասնակցել է երկու հանդիպումներին, սակայն արդյունավետ գործողություններով աչքի չի ընկել։  «Շկուպին» հաղթեց 7:2 հաշվով և պահպանեց իր տեղը։

### «Պաբեդա»
«Վարդարի» հետ ավարտված պայմանագիրը կողմերը որոշել են չերկարաձգել և 2017 թվականի հուլիսի 24-ին Ասանին կես տարվա պայմանագիր է կնքել «Պոբեդա» ակումբի հետ երկարաձգման հնարավորությամբ։ Նրա նորամուտը տեղի է ունեցել օգոստոսի 13-ին «Պելիստերի» հետ խաղում, երբ Յասիրը խաղադաշտ է դուրս եկել ընդմիջումից հետո։ Թիմի ղեկավարությունն ու գլխավոր մարզիչ Զորան Շտերովսկին բավականին մեծ հույսեր էին կապում Մակեդոնիայի առաջնությունում լուրջ փորձ ունեցող կիսապաշտպանի հետ։ Սակայն «հաղթանակի» համար Ասանին ընդամենը երկու հանդիպում է անցկացրել։  Դրանից հետո պայմանագիրը փոխադարձ համաձայնությամբ խզվել է։

### «Պարտիզանի»
2017 թվականի սեպտեմբերի 22-ին ազատ գործակալի կարգավիճակով պայմանագիր է կնքել Ալբանական «Պարտիզանի» ակումբի հետ։ Տիրանական թիմի կազմում առաջին խաղը խաղացել է մեկ ամիս անց՝ հոկտեմբերի 29-ին, Ալբանիայի առաջնության 8-րդ տուրում «Ֆլամուրտարիի» հետ։ Ասանին սկսել է պահեստայինների նստարանին, սակայն հանդիպման ավարտից 10 րոպե առաջ գլխավոր մարզիչ Մարկ Ջուլիանոն նրան խաղադաշտ է դուրս բերել «Միլանի» փոխարեն Բասրակ։ «Պարտիզանի» կազմում առաջին գոլերը Յասիրը խփել է 2018 թվականի փետրվարին «Կամզայի» դարպասը։ Սկզբում հանդիպման 6-րդ րոպեին նա բացեց հաշիվը, իսկ 17 րոպե անց կրկնապատկեց առավելությունը՝ այդպիսով հաղթանակ պարգևելով իր թիմին։ Մրցաշրջանի արդյունքներով Ասանի ակումբը զբաղեցրել է մրցաշարային աղյուսակի 5-րդ հորիզոնականը, իսկ ինքը՝ կիսապաշտպանը, մասնակցել է 29 խաղի՝ դառնալով 4 գոլի հեղինակ։

Մրցաշարային աղյուսակի ամփոփիչ հորիզոնականը Տիրանայի ակումբին թույլ է տվել 2018/19 մրցաշրջանում ուժերը փորձել Եվրոպա լիգայի որակավորման առաջին փուլում։ Սլովենական «Մարիբորի» հետ երկխաղյա դիմակայության արդյունքում Ալբանական թիմը պարտվեց և լքեց մրցաշարը, Իսկ Ասանին մասնակցեց երկու հանդիպումներին։ Առաջնությունում գործերն ավելի լավ էին ընթանում, քան միջազգային ասպարեզում։ Առաջնությունում «Պարտիզանին» զբաղեցրել է մրցաշարային աղյուսակի առաջին հորիզոնականը և 16-րդ անգամ նվաճել չեմպիոնական տիտղոսը։ Յասիրը 33 խաղ է անցկացրել, որոնցում խ

Ալբանիայի Սուպերգավաթի շրջանակներում 2019/20 մրցաշրջանի բացման խաղում  «Պարտիզանին» մրցեց գավաթակիր «Կուկեսիի» հետ։ Ասանին դուրս եկավ մեկնարկային կազմում և երկրորդ խաղակեսի սկզբում փոխարինվեց, իսկ չեմպիոնը լրացուցիչ ժամանակում հաղթեց 4:2 հաշվով։

### ԱԻԿ
2019 թվականի դեկտեմբերի կեսերին հայտարարվեց, որ Ստոկհոլմի ԱԻԿ-ն պայմանավորվել է Պարտիզանիի հետ Յասիր Ասանիին վարձակալելու մասին մինչև 2020 թվականի հունիսի վերջը։ Վարձակալության պայմանագիրն ուժի մեջ է մտել հունվարից։ Փետրվարին նա արդեն խաղացել է Շվեդիայի Գավաթի խմբային փուլում, իսկ հունիսին մեկնարկած առաջնության առաջին իսկ խաղում դարձել է գոլի հեղինակ։

## Կարիերան հավաքականում
Հանդես է եկել Հյուսիսային Մակեդոնիայի տարբեր տարիքի պատանեկան և երիտասարդական հավաքականներում։

Ալբանիայի քաղաքացիություն ստանալու կապակցությամբ հունվարի 22-ին Ալբանիայի հավաքականի կազմում մեկ խաղ է անցկացրել Թուրքիայում հավաք անցկացնող Սաուդյան Արաբիայի հետ ընկերական խաղում և խփել իր թիմի միակ գոլը։

## Անձնական կյանք
Ծնվել է Սկոպիեում Ալբանիայից ներգաղթածների ընտանիքում։ 2016 թվականի մարտի 18-ին նախագահ Բույար Նիշանիի հրամանագրով նրան շնորհվել է Ալբանիայի քաղաքացիություն։

## Ձեռքբերումներ
; «Վարդար»
* Մակեդոնիայի Չեմպիոն՝ 2014/15, 2015/16

; «Պարտիզանի»
* Ալբանիայի Չեմպիոն՝ 2018/19
* Ալբանիայի Սուպերգավաթակիր՝ 2019

## Ակումբային Վիճակագրություն

## Ծանոթագրություններ

 
Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սկոպիե քաղաքում ծնվածներ
Կատեգորիա:Վարդարի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ